ทั่วโลกตั้งความหวัง กับรัฐบาลชุดใหม่ของ ปธน.บารัค โอบาม่า อย่างไรบ้าง?
ในวันพรุ่งนี้ ปธน.บารัค โอบาม่า จะสาบานตนเข้ารับตำแหน่ง เป็น ปธน.สหรัฐคนที่ 44 โลกกำลังสนใจติดตามเรื่องนี้อย่างใกล้ชิด
จีนกล่าวว่า พร้อมที่จะทำงานร่วมกับรัฐบาลชุด ปธน. บารัค โอบาม่า แต่จีนกำลังรอดูท่าทีเช่นกันว่า รัฐบาลใหม่จะปฏิบัติต่อจีนอย่างไร รัฐบาลจีนบ่งชี้ไว้แล้วว่า ประเด็นเรื่องไต้หวัน เป็นประเด็นสำคัญลำดับสูงประเด็นหนึ่ง รมต.ช่วยว่าการกระทรวงการต่างประเทศจีน หลังจากมีการปฏิรูปและเปิดประเทศ จีนไม่ได้เป็นประเทศยากจน อ่อนแอล้าหลัง หรือเป็นประเทศปิดอีกต่อไป พลังโดยรวมของจีนเข้มแข็งขึ้นอย่างเห็นชัด และจีนมีบทบาทสำคัญในกิจการระหว่างประเทศมากยิ่งขึ้น ประเด็นที่สหรัฐและจีนสามารถร่วมงานกันได้ ได้แก่การแพร่กระจายของนิวเคลียร์ ความตึงเครียดในเอเชียใต้ ความเปลี่ยนแปลงของสภาพภูมิอากาศ และเรื่องพลังงาน และเรื่องที่ขัดแย้งกันก็ยังมีอยู่ อย่างเช่นเรื่องสิทธิมนุษยชน และกรณีธิเบต สำหรับชาวจีนนั้น เรื่องที่พวกเขาหวังมากที่สุดก็คือว่า รัฐบาลชุด ปธน.โอบาม่า จะมีนโยบายที่เป็นมิตร และไม่ตั้งท่าประจันหน้าคุมเชิงกับจีน รับฟังรายละเอียดเพิ่มเติมจากคุณเจษฎา สีวาลี